વુમનાઈઝર લેખન શ્રેણીનો આ બીજો લેખ છે. અંતિમ છે કે નહીં તે હજુ કહી શકું એમ નથી. વુમનાઈઝરને જગતના દરેક લોકો કેસનોવા તરીકે પણ બોલાવે છે. ઝકોમો ઝીરોલામો કેસનોવા અઢારમી સદીમાં થયેલો ઈટાલિયન સાહસિક અને લેખક હતો. તેણે પોતાની આત્મકથા લખી છે તે વાંચતાં તે સમયની સામાજિક રૂઢિઓ અને વ્યવસ્થાનો ખ્યાલ આવે છે. કેસનોવાના અનેક સ્ત્રીઓ સાથેના કોમ્પ્લિકેટેડ સંંબંધો હોવાનું કહેવાય છે. એ જમાનામાં એ ટોક ઑફ ટાઉન હશે, પણ ધીમે ધીમે એની વાતો ફેલાતી વિશ્ર્વમાં પહોંચી ગઈ અને પછી તો તે વુમનાઈઝર શબ્દનો પર્યાય બની ગયો. આ પર્યાય પણ લોકોએ એટલે જ અપનાવ્યો હશે કે વુમનાઈઝર કહેવા કરતાં કેસનોવા ઓછું અખરતું હશે.